Uredba Sveta (EGS) št. 1799/72

z dne 18. avgusta 1972

o določitvi stopenj in pogojev posebnih dodatkov iz člena 100 Kadrovskih predpisov, ki se lahko dodelijo kot nadomestilo za posebno težavne delovne pogoje

SVET EVROPSKIH SKUPNOSTI JE

ob upoštevanju Kadrovskih predpisov za uradnike in Pogojev za zaposlitev drugih uslužbencev Evropskih skupnosti, določenih v Uredbi (EGS, Euratom, ESPJ) št. 259/68 [1], kakor je bila nazadnje spremenjena z Uredbo (EGS, Euratom, ESPJ) št. 1369/72 [2], in zlasti člena 100 Kadrovskih predpisov,

ob upoštevanju predloga Komisije, predloženega po posvetovanju z Odborom za kadrovske predpise,

ker je dolžnost Sveta, da na predlog Komisije določi stopnje in pogoje posebnih dodatkov, ki se lahko dodelijo nekaterim uradnikom iz člena 92 Kadrovskih predpisov kot nadomestilo za posebno težavne delovne pogoje,

SPREJEL NASLEDNJO UREDBO:

Člen 1

Posebni dodatki, določeni v skladu z naslednjimi členi, se dodelijo uradnikom iz člena 92 Kadrovskih predpisov, ki morajo opravljati posebej težavno delo.

Člen 2

Dodatki se izrazijo v točkah. Ena točka je enaka 0,032 % osnovne plače uradnika iz plačilnega razreda D4, stopnja 1. Taki dodatki se uskladijo s ponderiranjem, ki se uporablja za prejemke iz dela uradnikov.

Dodatki se izplačujejo mesečno.

Člen 3

1. V naslednji tabeli so navedeni posebni delovni pogoji, za katere se lahko dodelijo dodatki, in število točk na uro dejanskega dela:

Posebni delovni pogoji | Število točk na uro dejanskega dela za kategorije A, B, C in D |

| | |

I.Varnost posameznika:

| (a)Nošenje posebno neudobne obleke za zaščito pred ognjem, kontaminacijo, sevanjem ali jedkimi snovmi: |

| | 1Posebno težka obleka | 10 |

| | 2Izolirna ognjevarna obleka | 50 |

| | 3Druge izolirne varovalne obleke | 34 |

| | 4Varovalna obleka z izolirnim dihalnim aparatom | 25 |

| | 5Druge varovalne obleke z dihalnim aparatom | 20 |

| (b)Delna zaščita: | |

| | 1Izolirni dihalni aparat | 16 |

| | 2Kompletni respiratorji | 10 |

| | 3Protiprašni respiratorji | 6 |

| | 4Drugi aparati za zaščito pred strupenimi, dušljivimi, jedkimi snovmi itd. | 2 |

| | 5Rokavični boks in daljinski manipulatorji | 2 |

II.Delovni prostor:

| (a)Zaprt:Delo v zaprtih prostorih brez dnevne svetlobe, ki so prepreženi z visokonapetostnimi kabli ali visokotemperaturnimi cevmi in tako natrpani, da se je v njih težko gibati | 2 |

| (b)Hrupen:Delo v prostorih s povprečno glasnostjo, ki presega 85 decibelov | 2 |

| (c)Nevarni kraji, kjer je treba uporabljati zahtevne varovalne naprave: | |

| | 1Podzemni prehodi | 2 |

| | 2Kraji, kjer se delo opravlja več kot 6 metrov nad tlemi in vključuje izjemna tveganja | 5 |

V takih primerih se dodatek dodeli s sklepom organa za imenovanja, kadar je to primerno po posvetovanju s Skupnim odborom. | | | |

III.Vrsta dela:

| (a)Ravnanje ali delo z nekaterimi snovmi v pogojih, ki otežujejo delo (glej seznam v prilogi) | 2 |

| (b)Delo z eksplozivi kot pirotehnik | 5 |

2. Da se omogoči stalen nadzor, je treba dela, opravljena v pogojih iz odstavka 1, zabeležiti takoj in po kronološkem vrstnem redu. V tej evidenci se navedejo podrobnosti o opravljenem delu s sklicevanjem na zgornjo tabelo. Organ za imenovanja določi postopek za izvajanje tega nadzora; če se lahko šteje, da je število ur zadevnega dela vsak mesec enako, organu za imenovanja ni treba upoštevati evidence.

Člen 4

Dodatki za delo, opravljeno v pogojih iz točke I tabele iz člena 3, se ne smejo seštevati; to velja tudi za dodatke iz točk II in III tabele.

Tudi dodatki za delo, opravljeno v pogojih iz točk I in III tabele, se ne smejo seštevati. Za namene predhodnih odstavkov se v primeru, kadar bi bilo istočasno izplačljivih več dodatkov, izplača le najvišji dodatek.

Člen 5

Ob upoštevanju uporabe člena 4 Uredbe (Euratom) št. 1371/72 [3], ki določa posebne dodatke za nekatere storitve posebne narave, dodatki, izplačani na podlagi te uredbe, ne smejo presegati 1500 točk na mesec za vsakega uradnika.

Člen 6

Ta uredba se smiselno uporablja za začasne uslužbence, pomožne uslužbence in uslužbence enote.

Člen 7

Komisija vsako leto aprila predloži Svetu poročilo o:

- številu uradnikov in uslužbencev vsake kategorije, ki so prejeli posebne dodatke iz te uredbe, analiziranem glede na različne objekte in naprave Raziskovalnega središča, ter o številu ur dela, opravljenega v različnih pogojih iz tabele v členu 3,

- skupnih izdatkih, ki se nanašajo na te dodatke.

Člen 8

Uredba št. 4/63/Euratom [4] se razveljavi na dan začetka veljavnosti te uredbe.

Člen 9

Ta uredba začne veljati prvi dan meseca, ki sledi njeni objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. avgusta 1972

Za Svet

Predsednik

T. Westerterp

[1] UL L 56, 4.3.1968, str. 1.

[2] UL L 149, 1.7.1972, str. 1.

[3] UL L 149, 1.7.1972, str. 4.

[4] UL L 112, 24.7.1963, str. 2005/63.

--------------------------------------------------

PRILOGA

Seznam iz člena 3

A. Jedke in dušljive snovi:

1. Pri manipulaciji:

Halogeni, hidrohalogenske kisline (klorovodikova in fluorovodikova kislina), halogeni fluoridi; žveplova kislina, žveplov klorid, kavstična soda in kavstična pepelika, amoniak.

2. Pri tehničnih postopkih:

Dekapiranje in pasiviranje nerjavnih jekel in lahkih zlitin s potapljanjem v lužila ali oksidante ali s stikom z njimi.

B. Strupene snovi:

1. Pri manipulaciji:

Strupene oblike radioaktivnih snovi; berilij in njegove spojine; arzen in njegove spojine; živo srebro, spojine in amalgami; tertraetil svinec; hidrocianova kislina, cianidi in akrilnitril; dušikov oksid in dušikov dioksid; fosfor in fosforjevi etri; selen; devterijev oksid.

2. Pri tehničnih postopkih:

Proizvodnja, koncentriranje in skladiščenje strupenih oblik radioaktivnih snovi; ulivanje, varjenje in obdelava svinca in zlitin svinčevega antimona in kadmijevega antimona.

C. Lahko vnetljive in/ali eksplozivne snovi:

1. Pri manipulaciji:

Stisnjeni plini: acetilen, kisik, metan, etan, etilen in žlahtni plini; hlapna organska topila kot so metanol, etanol, dietileter, aceton, benzen, toluen; tekoče kovine kot je natrij ali kalij; žveplo.

2. Pri tehničnih postopkih:

Varjenje z argonom; čiščenje in razmaščevanje zelo umazanih delov s topili kot je trikloretilen; uporaba organskih tekočin kot so difenil, trifenil, polifenil, Dowtherm, ostanki snovi z visokim vreliščem v krogotokih; litje parafina ali bitumna.

D. Umazane snovi:

1. Pri manipulaciji:

Spojine kadmija, kroma, niklja, bizmuta, barija, vanadija in mangana v prašnati obliki; uprašen železov oksid.

2. Pri tehničnih postopkih:

Predelava grafita; podmazovanje in dreniranje črpalk in motorjev kot so vakuumske črpalke, obtočne črpalke, dekompresijske črpalke, tlačni generatorji; loščenje s posebnimi snovmi; dela s kovinsko žlindro.

To prilogo spremeni Svet na predlog Komisije glede na znanstveni in tehnični razvoj.

--------------------------------------------------